क्लेट में आंसरकी चैलेंज कर सकेंगे आवेदक
रतलाम | कॉमन लॉ एडमिशन टेस्ट-(क्लेट) आयोजित करने जा रही राजीव गांधी नेशनल लॉ यूनिवर्सिटी (पटियाला) इस साल रिजल्ट जारी करने से पहले आन्सर-की जारी करेगी। ऐसा इसलिए ताकि परिणाम आने से पहले कैंडीडेट्स उसे चैलेंज कर सकें। पिछले साल रिजल्ट जारी होने के बाद कई स्टूडेंट्स ने राम मनोहर लोहिया यूनिवर्सिटी ने इसे चैलेंज कर दिया था, जिसकी वजह से दोबारा रिजल्ट जारी करना पड़ा था। ऐसी स्थिति निर्मित न हो, इसके लिए राजीव गांधी लॉ यूनिवर्सिटी ने 8 मई को ऑनलाइन एग्जाम होने के बाद 12 मई को आंसर-की अपलोड करने का निर्णय लिया है। इसके बाद स्टूडेंट्स इस आंसर- की को चैलेंज कर सकते हैं, जिसके लिए 13 से 15 मई तक का समय दिया गया है।
hin_Deva hin_Deva